b'\n_START_ARTICLE_\nJo\xc5\xbeef Kofalt\n_START_SECTION_\n\xc5\xbdivljenje\n_START_PARAGRAPH_\nPo kon\xc4\x8dani gimnaziji v Novem mestu je stopil v bogoslovno semeni\xc5\xa1\xc4\x8de v Ljubljani, kjer je 8. julija 1934 tudi prejel ma\xc5\xa1ni\xc5\xa1ko posve\xc4\x8denje. Najprej je deloval kot kaplan v Leskovcu, po nem\xc5\xa1ki okupaciji obmo\xc4\x8dja ob Savi pa se je odselil v semi\xc5\xa1ko podru\xc5\xbenico sv. Florjana na doma\xc4\x8di Krvav\xc4\x8dji Vrh. Kasneje je bil imenovan za kaplana v Adle\xc5\xa1i\xc4\x8dih._NEWLINE__NEWLINE_V medvojnem \xc4\x8dasu se ni vpletal v voja\xc5\xa1ke organizacije, zato so mu tudi nasprotniki o\xc4\x8ditali le besedno propagando. Kljub temu so ga leta 1942, skupaj z drugimi duhovniki, mu\xc4\x8dili in ubili partizani, ki so izvr\xc5\xa1evali navodila Glavnega poveljstva partizanskih \xc4\x8det, da se zagrozi s smrtjo vsakomur, ki bi po njihovem mnenju ogro\xc5\xbeal OF, ki je bila \xc5\xbee pod vodstvom Komunisti\xc4\x8dne partije. V Beli krajini so posebne partizanske enote v maju in juniju za\xc4\x8dele z izvr\xc5\xa1evanjem ukaza in tako med prvimi odpeljale in ubile profesorja Ovna iz Stranske vasi, nato Jo\xc5\xbeefa Kofalta in njegovega soseda Jo\xc5\xbeeta Pluta z \xc5\xbeeno Fran\xc4\x8di\xc5\xa1ko. Vsi trije so umrli mu\xc4\x8deni\xc5\xa1ke smrti. V ljubljanski semeni\xc5\xa1ki kongregacijski kroniki pi\xc5\xa1e, da so Kofalta ubili 15. junija 1942 v partizanskem tabori\xc5\xa1\xc4\x8du na Brezovi Rebri pri Semi\xc4\x8du. Bil je prvi od komunistov ubiti duhovnik v Beli krajini (manjka citat)._NEWLINE_Po letu 1950 so ga na skrivaj prekopali, ker so nekateri vedeli za njegov grob, sedaj je pokopan v dru\xc5\xbeinskem grobu Kofaltovih.'